Document ID: /roh_data/filtered/fineweb-2-filterrobots_roh.jsonl.gz/43661

Tenor ina retschertga dal portal da cumparegliaziun Moneyland pondereschan sulettamain 15% da midar l’assicuranza da mobigliar u la protecziun giuridica. Damain che 10% vulan midar la cassa da pensiun u la terza pitga.
Il pli savens vegn midà la cassa da malsauns
Tar las cassas da malsauns han in quart da las persunas dumandadas inditgà ch’ellas vegnian probabel a midar il purschider entaifer ils proxims onns. Percunter han ins constatà che Romands midan pli savens che persunas da la Svizra tudestga. En Svizra franzosa ponderescha dapli ch'in terz da midar la cassa da malsauns.
Enquista Moneyland
Il portal da cumparegliaziun Moneyland è ina fatschenta Svizra independenta e fa retschertgas online per bancas, assicuranzas e telecommunicaziun. Tar questa retschertga han els dumandà 1'500 persunas e valità lur respostas.
RR novitads 12:00